**Julia Boggs Dent Grant** (26. januar 1826 – 14. decembar 1902) bila je supruga američkog vojskovođe i predsjednika Ulyssesa Granta, odnosno 18. po redu Prva dama SAD, koja je vršila dužnost od 1869. do 1877.

Rođena je na plantaži White Haven nedaleko od St. Louisa kao kćer lokalnog trgovca i robovlasnika Fredericka Denta. Granta, koji je bio četiri godine stariji od nje, je upoznala zahvaljujući svom bratu Fredericku, koji je sa njim bio studirao na West Pointu. Grant, koji je tada imao čin poručnika u Vojsci se u Juliju zagledao usprkos toga što je bila razroka. Nakon nekoliko bračnih ponuda na kraju je pristala 1844. godine, ali su zaruke trajale četiri godine zbog Grantove službe u Meksičko-američkom ratu.

Brak ispočetka nisu podržavali obje porodice - Dentovi zbog toga što je Granta karijera tjerala na naporna putovanja po garnizonima širom SAD, a Grantovi zbog robovlasništva koje su prakticirali Julijini roditelji. Usprkos brojnih poteškoća, uključujući Grantovu sklonost piću, brak je bio skladan. Julia je rodila četvoro djece:

* Frederick Dent Grant (1850–1912) — profesionalni vojnik i političar.
* Ulysses Simpson Grant, Jr. zvani "Buck" (1852–1929) — advokat.
* Ellen Wrenshall Grant zvana "Nellie" (1855–1922) — domaćica.
* Jesse Root Grant (1858–1934) — inženjer.

Kada joj je muž 1868. godine, stekavši reputaciju heroja u građanskom ratu izabran za predsjednika, za Juliju je započeo osmogodišnji period boravka u Bijeloj kući koga je opisala kao "najsretniji u svom životu". Julia je, organizirajući raskošna primanja i zabave, stekla brojne simpatije u washingtonskom otmjenom društvu, a 1874. je u Bijeloj kući organizirala vjenčanje svoje kćeri Nellie.

Nakon odlaska iz Bijele kuće je muža pratila po putovanjima po svijetu, te je, između ostalih, srela britansku kraljicu Victoriu i japanskog cara Meijia. Muževi neuspjeli poslovni pothvati su porodicu, međutim, brzo doveli na rub siromaštva. Upravo je potreba da Juliju zbrine potakla Granta da, usprkos teškoj bolesti, napiše svoje znamenite *Memoare*. Zahvaljujući njima su Grantovi stekli 500.000 US$, a što je Juliji omogućilo da bez briga provede ostata života. Julia je i sama odlučila napisati memoare, ali se ispostavilo da za njih nema interesa kod izdavača; konačno su objavljeni tek 1975. godine. 

Julia Grant je bila prva Prva dama čiji je lik zabilježen na filmu.

Izvori
------

1. ↑  „Julia Grant Biography :: National First Ladies' Library". Firstladies.org. Arhivirano iz originala na datum 2012-05-09. Pristupljeno 7. VII 2015.

* White House biography Arhivirano 2003-12-12 na Wayback Machine-u
* White Haven - Ulysses S Grant National Historic Site

Vanjske veze
------------

* Julia Grant at C-SPAN's *First Ladies: Influence & Image*
* Julia Grant na IMDb-u (`en`)

| Počasne titule
 |
| --- |
| Prethodi:**Eliza Johnson** | **Prva dama SAD**1869–1877 | Slijedi:**Lucy Hayes** |

| * p
* r
* u
Prve dame Sjedinjenih Američkih Država |
| --- |
| 
* Martha Custis Washington
* Abigail Adams
* Martha Jefferson Randolph
* Dolley Todd Madison
* Elizabeth Monroe
* Louisa Catherine Adams
* Emily Donelson
* Sarah Yorke Jackson
* Hannah Van Buren
* Anna Harrison
* Letitia Tyler
* Priscilla Cooper Tyler
* Julia Tyler
* Sarah Polk
* Margaret Taylor
* Abigail Fillmore
* Jane Pierce
* Harriet Lane
* Mary Ann Lincoln
* Eliza Johnson
* Julia Boggs Grant
* Lucy Ware Hayes
* Lucretia Garfield
* Mary Arthur McElroy
* Rose Cleveland
* Frances Cornelia Cleveland
* Caroline Lavinia Harrison
* Frances Cleveland
* Ida Saxton McKinley
* Edith Roosevelt
* Helen Herron Taft
* Ellen Axson Wilson
* Margaret Woodrow Wilson
* Edith Bolling Wilson
* Florence Harding
* Grace Coolidge
* Lou Henry Hoover
* Anna Eleanor Roosevelt
* Bess Truman
* Mamie Eisenhower
* Jacqueline Kennedy Onassis
* Lady Bird Johnson
* Pat Nixon
* Betty Ford
* Rosalynn Carter
* Nancy Reagan
* Barbara Bush
* Hillary Clinton
* Laura Bush
* Michelle Obama
* Melania Trump

 |  |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 53216517
* LCCN: n87873339
* ISNI: 0000 0000 2715 6858
* GND: 1057742376

 |